CELEX: 62016CB0007
Language: ro
Date: 2016-07-05 00:00:00
Title: Cauza C-7/16: Ordonanța Curții (Camera a cincea) din 5 iulie 2016 (cerere de decizie preliminară formulată de Juzgado de Primera Instancia n° 11 de Vigo – Spania) – Banco Popular Español SA, PL Salvador SARL/Maria Rita Giraldez Villar, Modesto Martínez Baz (Trimitere preliminară — Articolul 99 din Regulamentul de procedură al Curții — Directiva 93/13/CEE — Clauze abuzive — Cesiune de creanță — Dreptul debitorului de a-și stinge datoria — Condițiile de exercitare a acestui drept)

19.9.2016   
            
            
               RO
            
            
               Jurnalul Oficial al Uniunii Europene
            
            
               C 343/17
            
         Ordonanța Curții (Camera a cincea) din 5 iulie 2016 (cerere de decizie preliminară formulată de Juzgado de Primera Instancia no 11 de Vigo – Spania) – Banco Popular Español SA, PL Salvador SARL/Maria Rita Giraldez Villar, Modesto Martínez Baz
   (Cauza C-7/16) (1)
   
   ((Trimitere preliminară - Articolul 99 din Regulamentul de procedură al Curții - Directiva 93/13/CEE - Clauze abuzive - Cesiune de creanță - Dreptul debitorului de a-și stinge datoria - Condițiile de exercitare a acestui drept))
   (2016/C 343/26)
   Limba de procedură: spaniola
   
      Instanța de trimitere
   
   Juzgado de Primera Instancia no 11 de Vigo
   
      Părțile din procedura principală
   
   
      Reclamante: Banco Popular Español SA, PL Salvador SARL
   
      Pârâți: Maria Rita Giraldez Villar, Modesto Martínez Baz
   
      Dispozitivul
   
   Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii trebuie interpretată în sensul că nu este aplicabilă unei reglementări naționale, precum cea în discuție în litigiul principal, privind dreptul debitorului unei creanțe cedate de către creditor unui terț, de a-și stinge datoria prin rambursarea către acest terț a prețului plătit de acesta din urmă pentru realizarea cesiunii respective.
   
      (1)  JO C 118, 4.4.2016.